তবে গুদারাঘাট কাঁচাবাজারে একটি মাছের দোকানে দেখা গেছে, এক বিক্রেতা ৫৫০ টাকা প্রতি কেজি পাবদা মাছের দাম চাইলেও শেষ পর্যন্ত কমাতে কমাতে ৩৫০ টাকায় নেমে আসেন। শেষে অনেকটা বিরক্ত হয়েই ক্রেতা সেই মাছ আর কিনলেন না। শফিক মিয়া নামের ওই বিক্রেতার কাছে এতবার দাম পরিবর্তন করার কারণ জানতে চাইলে তিনি বলেন, ‘ভাই কী করমু। কাস্টমার ভালো জিনিস চিনতে ভুল করে। বিক্রি শেষ দিকে। তাই একেবারে কেনা দামে দিতে চাইলাম, তাও নিল না।’ আপনি তো একেবারেই কাছাকাছি একটা দাম চাইতে পারতেন জানতে চাইলে তিনি বলেন, ‘লাভ তো করতে হবে।’